ЗЭКЪОШ ОРЭД
                      Гущыlэхэр - Лlыш Р.

О убжъэдыгъумэ,сэ сышапсыгъ,
Абдзах ущыщымэ,сыкъэбэртай.
Тэ тихэбзэжъы пытэу тиlыгъ.
Ужэнэ лъэпкъымэ,сынатухай.
Сэ Пшызэ нэпкъы сиунэ тет,
О Пщыщэ къыоlушъашъэ.
Афыпсэ ипсэ къеlо орэд,
Фарзэ Лабэ шъабэу екlуашъэ.
                      Жъыу:
Лъэпкъы зэкlужьэу адыгэ лъэпкъ.
Насыпы псыхъом тэ тыринэпкъ.
Зычы-зыпчэгъоу адыгэ лъэпкъ,
Тазыфагу итэп зэхэдзы дэпкъ.

О укlэмгуемэ,сэ сымамхыгъ,
Убыслъынеимэ,сэ сы мэхъош.
Лъэпшъы икlыщы тыщауlучlыгъ,
Зэкlэ адыгэхэм тэ тызэкъош.
Сэ lошъхьэмафэ ылъапсэ сис,
О Тэрчы ущэмэлахъо.
Шахэ инэпкъхэр къужъ-мыlэрыс,
Тихэку кlасэ тэ тыфэхъуахъо.

Зэкlэ адыгэхэм тызэкъожъугъэт,
Быракъы шхъуантlэр къэтэжъугъэубыт.
Нартыбжъэр,къошхэр,къэтэжъугъэlэт,
Чъыгае лъапсэми фэдэу тыпыт.
Сэри сежъыу,ори ежъыу...
Орэдым гур егъэлъэшы.
Насыпы жъуагъор тэ къытфэжъыу,
Адыгэ лъэпкъхэр зэкlэ зэкъотых.